C 280/6
MT
Il-Ġurnal Uffiċjali tal-Unjoni Ewropea
21.7.2022
swieq tal-enerġija, l-ammont tas-self jista’ jiżdied biex ikopri l-ħtiġijiet ta’ likwidità derivati minn dawn l-attivitajiet għat-12-il xahar li ġejjin.
Il-ħtiġijiet ta’ likwidità diġà koperti minn miżuri ta’ għajnuna fil-Qafas Temporanju tal-COVID-19 ma għandhomx ikunu koperti mill-Komunikazzjoni attwali.
Il-ħtiġijiet ta’ likwidità għandhom jiġu stabbiliti permezz ta’ awtoċertifikazzjoni mill-benefiċjarju (***); _____________ (*) Ġustifikazzjoni rilevanti tista’ tkun relatata ma’ benefiċjarji attivi f’setturi li huma partikolarment affettwati mill-effetti diretti jew indiretti tal-aggressjoni Russa, inklużi miżuri ekonomiċi restrittivi meħuda mill-Unjoni u s-sħab internazzjonali tagħha, kif ukoll kontromiżuri meħuda mir-Russja.
Dawn l-effetti jistgħu jinkludu interruzzjonijiet fil-ktajjen tal-provvista jew pagamenti pendenti mir-Russja jew mill-Ukrajna, iżidu l-volatilità tal-prezzijiet fis-swieq tal-enerġija u l-ħtiġijiet kollaterali relatati, riskji akbar ta’ attakki ċibernetiċi, jew żieda fil-prezzijiet għal inputs jew materja prima speċifiċi affettwati mill-kriżi attwali.
(**) Kif definit fl-Anness I tar-Regolament għall-Eżenzjoni Ġenerali Sħiħa.
(***) Il-pjan ta’ likwidità jista’ jinkludi kemm il-kapital operatorju kif ukoll il-kostijiet tal-investiment.”
29.
Il-punt 51 huwa sostitwit b’dan li ġej: “51.
Lil hinn mill-possibbiltajiet eżistenti disponibbli f’konformità mal-Artikolu 107(3)(c) TFUE u l-possibbiltajiet imsemmija f’din il-Komunikazzjoni, appoġġ temporanju jista’ jtaffi żidiet eċċezzjonalment severi fil-prezz talgass naturali u tal-elettriku, li l-impriżi jistgħu ma jkunux kapaċi jgħaddu jew jadattaw għalihom fit-terminu l-qasir.
Dan jista’ jtaffi l-konsegwenzi għall-impriżi u jgħinhom biex ilaħħqu maż-żidiet qawwija tal-ispejjeż bħala konsegwenza tal-kriżi attwali.
Fl-isfond ta’ aktar tnaqqis fil-provvisti tal-gass, min-naħa l-oħra huwa importanti wkoll li jinżammu l-inċentivi għat-tnaqqis fid-domanda u li gradwalment l-impriżi jitħejjew biex jaqilbu lejn it-tnaqqis tal-konsum tal-gass.
Appoġġ addizzjonali attwalment jista’ ikun iġġustifikat biex jippermetti l-attività kontinwa ta’ impriżi li jużaw ħafna enerġija.”
30.
Il-punt 52 huwa sostitwit b’dan li ġej: “52.
Il-Kummissjoni se tqis tali għajnuna mill-Istat bħala kompatibbli mas-suq intern fuq il-bażi tal-Artikolu 107(3)(b) TFUE, sakemm jiġu ssodisfati l-kundizzjonijiet li ġejjin: a.
L-għajnuna tingħata mhux aktar tard mill-31 ta’ Diċembru 2022; (*) b.
L-għajnuna tista’ tingħata fil-forma ta’ għotjiet diretti, benefiċċji fuq it-taxxa (**) u fuq il-pagamenti, jew f’forom oħra bħalma huma ħlasijiet bil-quddiem ripagabbli, garanziji (***), selfiet (****) u ekwità dment li l-valur nominali totali ta’ dawn il-miżuri ma jeċċedix l-intensità u l-limiti applikabbli tal-għajnuna.
Iċ-ċifri kollha użati jridu jkunu grossi, jiġifieri, qabel kull tnaqqis ta’ taxxa jew imposti oħra; c.
L-għajnuna mogħtija fil-forma ta’ avvanzi ripagabbli, garanziji, selfiet jew strumenti oħra ripagabbli tista’ tiġi kkonvertita f’forom oħra ta’ għajnuna bħal għotjiet, dment li l-konverżjoni sseħħ mhux aktar tard mit30 ta’ Ġunju 2023; d.
L-għajnuna tingħata fuq il-bażi ta’ skema b’baġit li jkun stmat.
L-Istati Membri jistgħu jillimitaw l-għajnuna għal attivitajiet li jappoġġaw setturi ekonomiċi speċifiċi ta’ importanza partikolari għall-ekonomija jew għas-sigurtà u r-reżiljenza tas-suq intern.
Madankollu, limiti bħal dawn jeħtieġ li jitfasslu b’mod wiesa’ u ma jkunux iwasslu għal limitazzjoni artifiċjali ta’ benefiċjarji potenzjali; e.
Għall-finijiet ta’ din it-taqsima, l-ispejjeż eliġibbli f’din il-miżura huma kkalkulati fuq il-bażi taż-żieda fl-ispejjeż tal-gass naturali u tal-elettriku marbuta mal-aggressjoni Russa kontra l-Ukrajna.
Il-kost massimu eliġibbli huwa l-prodott tal-għadd ta’ unitajiet ta’ gass naturali u elettriku akkwistati mill-benefiċjarju (*****) minn fornituri esterni bħala konsumatur finali (******) bejn l-1 ta’ Frar 2022 u l-31 ta’ Diċembru 2022 (l-aktar tard) (‘il-perjodu eliġibbli’) u ż-żieda fil-prezz li l-benefiċjarju jħallas għal kull unità kkunsmata (imkejjel pereżempju f’EUR/MWh), li jrid jiġi kkalkulat bħala d-differenza bejn il-prezz unitarju mħallas mill-benefiċjarju f’xahar partikolari fil-perjodu eliġibbli u darbtejn (200 %) il-prezz unitarju mħallas millbenefiċjarju bħala medja fil-perjodu ta’ referenza mill-1 ta’ Jannar 2021 sal-31 ta’ Diċembru 2021 (*******).
Mill-1 ta’ Settembru 2022, il-kwantità ta’ gass naturali u elettriku użata għall-kalkolu tal-ispejjeż eliġibbli ma tridx taqbeż is-70 % tal-konsum tal-benefiċjarju għall-istess perjodu fl-2021;